Vienašonės žuvys
Erodas valgė vakarienę. Valgė žuvį, ir buvo žuvies visas vienas šonas nuvalgytas. Tiktai užgirdo, kad kažkas dunktelėjo.

– Kas gi čia? – klausia Erodas.

– Kristus iš numirusių atsikėlė, – atsakė kiti.

– Jau kaip šita žuvis nepasidarys gyva, taip ir Kristus neprisikels, – pasakė Erodas.

Tiktai žiūri – kad kruta žuvis. Tai ją mariosna ir paleido. O kaip jos buvo pusė nuvalgyta, tai ir atsirado vienašonės žuvys.

Etiologinės sakmės